pythainlp/thailaw-v1.0 huggingface dataset:
คําสั่งกรมสรรพากร

ที่ ท.ป. 163/2550

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

-------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากรอธิบดีกรมสรรพากรจึงมีคําสั่งดังต่อไปนี้


ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ กองอํานวยการตลาดนัดกรุงเทพมหานคร (จตุจักร) ถนนกําแพงเพชร 2 แขวงลาดยาว เขตจตุจักร กรุงเทพมหานคร เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขาจตุจักร สําหรับผู้มีหน้าที่เสียภาษีเงินได้บุคคลธรรมดาตามมาตรา 56 ทวิ แห่งประมวลรัษฎากร ที่จะต้องยื่นรายการภายในเดือนกันยายน พ.ศ. 2550 ไม่ว่าจะมีภูมิลําเนาอยู่ในอําเภอหรือเขตท้องที่ใด


ข้อ ๒ ให้สรรพากรพื้นที่กรุงเทพมหานคร 5 ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป เป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร เฉพาะวันเสาร์ที่ 22 กันยายน พ.ศ. 2550 และวันเสาร์ที่ 29 กันยายน พ.ศ. 2550


ผู้มีอํานาจลงนาม - สั่ง ณ วันที่ 7 กันยายน พ.ศ. 2550

 

ศานิต  ร่างน้อย

(นายศานิต  ร่างน้อย)

อธิบดีกรมสรรพากร
คําสั่งกรมสรรพากร

ที่ ท.ป. 162/2550

เรื่อง มอบหมายให้สั่งและดําเนินการเกี่ยวกับการพิจารณางดเบี้ยปรับภาษีมูลค่าเพิ่ม บางกรณี

---------------------------------------------

เพื่อให้การสั่งงดเบี้ยปรับภาษีมูลค่าเพิ่ม บางกรณี เป็นไปโดยสะดวกและรวดเร็ว อาศัยอํานาจตามความในมาตรา 38(7) แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 2 แห่งประมวลรัษฎากร ข้อ 11 และข้อ 13 ของคําสั่งกรมสรรพากรที่ ท.ป.81/2542 เรื่อง หลักเกณฑ์การงดหรือลดเบี้ยปรับหรือเงินเพิ่มภาษีเงินได้ ภาษีมูลค่าเพิ่ม และภาษีธุรกิจเฉพาะ ตามมาตรา 22 มาตรา 26 มาตรา 67 ตรี มาตรา 89 และมาตรา 91/21(6) แห่งประมวลรัษฎากร ลงวันที่ 9 กรกฎาคม พ.ศ. 2542 อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้เพิ่มความต่อไปนี้เป็นวรรคสองของข้อ 4 ของคําสั่งกรมสรรพากร ที่ ท.ป.140/2547 เรื่อง มอบหมายให้สั่งและดําเนินการเกี่ยวกับการพิจารณางดเบี้ยปรับภาษีมูลค่าเพิ่ม บางกรณี ลงวันที่ 6 พฤษภาคม พ.ศ. 2547

“ในกรณีที่ไม่มีผู้ดํารงตําแหน่งตามวรรคหนึ่งหรือมีแต่ไม่อาจปฏิบัติหน้าที่ได้ ให้ผู้อํานวยการสํานักตรวจสอบภาษีกลางหรือผู้รักษาราชการแทน แต่งตั้งเจ้าหน้าที่ตั้งแต่ระดับ 8 ขึ้นไปของสํานักตรวจสอบภาษีกลางเป็นประธานกรรมการหรือกรรมการ”


ข้อ ๒ ให้เพิ่มความต่อไปนี้เป็นวรรคสองของข้อ 5 ของคําสั่งกรมสรรพากร ที่ ท.ป.140/2547 เรื่อง มอบหมายให้สั่งและดําเนินการเกี่ยวกับการพิจารณางดเบี้ยปรับภาษีมูลค่าเพิ่ม บางกรณี ลงวันที่ 6 พฤษภาคม พ.ศ. 2547

“ในกรณีที่ไม่มีผู้ดํารงตําแหน่งตามวรรคหนึ่งหรือมีแต่ไม่อาจปฏิบัติหน้าที่ได้ ให้ผู้อํานวยการสํานักบริหารภาษีธุรกิจขนาดใหญ่หรือผู้รักษาราชการแทน แต่งตั้งเจ้าหน้าที่ตั้งแต่ระดับ 8 ขึ้นไปของสํานักบริหารภาษีธุรกิจขนาดใหญ่เป็นประธานกรรมการหรือกรรมการ”


ข้อ ๓ ให้เพิ่มความต่อไปนี้เป็นวรรคสองของข้อ 6 ของคําสั่งกรมสรรพากร ที่ ท.ป.140/2547 เรื่อง มอบหมายให้สั่งและดําเนินการเกี่ยวกับการพิจารณางดเบี้ยปรับภาษีมูลค่าเพิ่ม บางกรณี ลงวันที่ 6 พฤษภาคม พ.ศ. 254 “ในกรณีที่ไม่มีผู้ดํารงตําแหน่งตามวรรคหนึ่งหรือมีแต่ไม่อาจปฏิบัติหน้าที่ได้ ให้สรรพากรภาคหรือผู้รักษาราชการแทน แต่งตั้งเจ้าหน้าที่ตั้งแต่ระดับ 8 ขึ้นไปของสํานักงานสรรพากรภาคเป็นประธานกรรมการหรือกรรมการ”


ข้อ ๔ คําสั่งนี้ให้ใช้บังคับตั้งแต่วันที่  22 มิถุนายน  พ.ศ. 2550 เป็นต้นไป


ผู้มีอํานาจลงนาม - สั่ง ณ วันที่  22  มิถุนายน พ.ศ. 2550

 

ศานิต  ร่างน้อย

(นายศานิต  ร่างน้อย)

อธิบดีกรมสรรพากร
คําสั่งกรมสรรพากร

ที่ ท.ป. 97/2544

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

----------------------------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากร มีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้สถานที่ต่อไปนี้ เป็นสถานที่รับแบบแสดงรายการและรับชําระเงินภาษีอากรตามประมวลรัษฎากร ได้อีกแห่งหนึ่ง นอกจากที่ว่าการอําเภอ สําหรับผู้มีหน้าที่เสียภาษีเงินได้บุคคลธรรมดา ไม่ว่าจะมีภูมิลําเนาอยู่ในอําเภอหรือเขตท้องที่ใด

(1) หน่วยบริการรับชําระภาษีของสํานักงานสรรพากรเขตพระนคร ที่ตั้งอยู่ ณ บริเวณธนาคารแห่งประเทศไทย ถนนสามเสน แขวงบางขุนพรหม เขตพระนคร กรุงเทพมหานคร

(2) หน่วยบริการรับชําระภาษีอากรของสํานักงานสรรพากรเขตปทุมวัน ที่ตั้งอยู่ ณ อาคารบริษัท เอ็ม บี เค พร็อพเพอร์ตี้ แอนด์ ดีเวลลอปเม้นท์ จํากัด (มหาชน) เลขที่ 444 อาคารศูนย์การค้ามาบุญครอง ถนนพญาไท แขวงวังใหม่ เขตปทุมวัน กรุงเทพมหานคร


ข้อ ๒ ให้สรรพากรพื้นที่ดังต่อไปนี้ ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป ในจํานวนที่เหมาะสมกับปริมาณงานเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร

(1) สรรพากรพื้นที่ 1 สําหรับการรับแบบแสดงรายการและรับชําระเงินภาษีอากร ตามข้อ 1(1)

(2) สรรพากรพื้นที่ 2 สําหรับการรับแบบแสดงรายการและรับชําระเงินภาษีอากรตามข้อ 1(2)


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดา ตามประมวลรัษฎากร ตามข้อ 1(1) ระหว่างวันที่ 20 มีนาคม พ.ศ.2544 ถึงวันที่ 23 มีนาคม พ.ศ.2544 และตามข้อ 1(2) ระหว่างวันที่ 15 มีนาคม พ.ศ.2544 ถึงวันที่ 31 มีนาคม พ.ศ.2544


ผู้มีอํานาจลงนาม - สั่ง ณ วันที่ 8 มีนาคม พ.ศ. 2544

 

ชาญยุทธ ปทุมารักษ์

รองอธิบดี รักษาราชการแทน

อธิบดีกรมสรรพากร
คําสั่งกรมสรรพากร

ที่ ท.ป. 161/2550

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

-------------------------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 มาตรา 83 และมาตรา 91/10 แห่งประมวลรัษฎากรอธิบดีกรมสรรพากรจึงมีคําสั่งดังต่อไปนี้


บทเฉพาะกาล ๑ ให้ยกเลิกคําสั่งกรมสรรพากรที่ ท.ป. 136/2547 เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร ลงวันที่ 3 กุมภาพันธ์ พ.ศ. 2547


ข้อ ๒ ให้ธนาคารไทยพาณิชย์ จํากัด (มหาชน) สาขาเกาะเต่า (สุราษฎร์ธานี) ย่อย เป็นสถานที่รับแบบแสดงรายและรับชําระภาษีเงินได้บุคคลธรรมดา ภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะ และภาษีหัก ณ ที่จ่ายทุกกรณี ตามประมวลรัษฎากร สําหรับผู้มีหน้าที่ยื่นแบบแสดงรายการและชําระหรือนําส่งเงินภาษีอากรที่มีภูมิลําเนาหรือสถานประกอบการตั้งอยู่ในเขตท้องที่ ตําบลเกาะเต่า อําเภอเกาะพะงัน จังหวัดสุราษฎร์ธานี และถ้ามีภาษีต้องเสียหรือนําส่ง ให้ชําระทั้งหมดเป็นเงินสดในคราวเดียวกันด้วย


ข้อ ๓ ให้พนักงานธนาคารซึ่งได้รับมอบหมายจากธนาคารเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามข้อ 2


ข้อ ๔ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 3 ได้ลงลายมือชื่อรับเงินแล้ว


ข้อ ๕ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีอากรตามประมวลรัษฎากร ตั้งแต่วันที่ 1 มิถุนายน พ.ศ. 2550 เป็นต้นไป


ผู้มีอํานาจลงนาม - สั่ง ณ วันที่ 28 พฤษภาคม พ.ศ. 2550

 

ศานิต  ร่างน้อย

(นายศานิต  ร่างน้อย)

อธิบดีกรมสรรพากร
คําสั่งกรมสรรพากร

ที่ ท.ป. 93/2543

เรื่อง กําหนดสถานที่รับแบบแสดงรายการและรับชําระภาษีอากรตามประมวลรัษฎากร

-------------------------------------

เพื่ออํานวยความ สะดวกแก่ผู้เสียภาษีอากรและให้การบริหารการ จัดเก็บภาษีอากร ตามประมวลรัษฎากรมีประสิทธิภาพ อาศัยอํานาจตามความ ในมาตรา 11 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้


ข้อ ๑ ให้หน่วยบริการรับชําระภาษีอากรของสํานักงาน สรรพากรเขตจตุจักร ที่ตั้ง อยู่ ณ กองอํานวยการตลาดนัดสวนจตุจักร ถนนกําแพงเพชร 2 แขวงลาดยาว เขตจตุจักร กรุงเทพมหานคร เป็นสถานที่รับแบบแสดงราย การและรับชําระภาษีอากรตามประมวลรัษฎากร ได้อีกแห่งหนึ่ง นอกจากที่ว่าการอําเภอ สําหรับ ผู้มีหน้าที่เสียภาษีเงินได้บุคคลธรรมดาไม่ว่า จะมี ภูมิลําเนาอยู่ในอําเภอหรือเขตท้องที่ใด


ข้อ ๒ ให้สรรพากรพื้นที่ 5 ออกคําสั่งเป็นหนังสือแต่ง ตั้งข้าราชการพลเรือนสามัญ ตั้งแต่ระดับ 3 ขึ้นไป ในจํานวนที่เหมาะสมกับ ปริมาณงานเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร


ข้อ ๓ การเสียภาษีอากรตามคําสั่งนี้ให้ถือ ว่าเป็นการสมบูรณ์เมื่อได้รับใบเสร็จ รับเงินซึ่ง “เจ้าหน้าที่รับชําระเงินภาษีอากร ” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ ให้ใช้บังคับสําหรับการรับแบบแสดงรายการและ รับชําระเงินภาษี เงินได้บุคคลธรรมดา เฉพาะวันเสาร์ในระหว่างเดือนสิงหาคม 2543 ถึงเดือนกันยายน 2543


ผู้มีอํานาจลงนาม - สั่ง ณ วันที่ 3 สิงหาคม พ.ศ. 2543

 

ร้อยเอก สุชาติ เชาว์ศิษฐ

อธิบดีกรมสรรพากร
คําสั่งกรมสรรพากร

ที่ ท.ป. 92/2543

เรื่อง กําหนดสถานที่รับแบบแสดงรายการ และรับ ชําระเงินภาษีอากร ตามประมวลรัษฎากร

---------------------------------------------------------

เพื่ออํานวยความสะดวก แก่ผู้เสียภาษีอากรและให้การบริหารการจัด เก็บภาษี อากรตามประมวลรัษฎากร มีประสิทธิภาพ อาศัยอํานาจ ตามความในมาตรา 11 แห่ง ประมวลรัษฎากร อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้สถาน ที่ต่อไปนี้ เป็นสถานที่รับแบบแสดงราย การและรับชําระเงิน ภาษีอากรตามประมวลรัษฎากร ได้อีกแห่งหนึ่ง นอกจาก ที่ว่าการอําเภอ สําหรับผู้มีหน้าที่ เสียภาษีเงินได้บุคคลธรรมดา ไม่ว่าจะมีภูมิ ลําเนาอยู่ในอําเภอหรือเขตท้องที่ใด

(1) หน่วยบริการรับชําระ ภาษีของสํานักงานสรรพากรเขตพระนคร ที่ตั้งอยู่ ณ บริเวณธนาคารแห่งประเทศไทย ถนนสามเสน แขวงบางขุนพรหม เขตพระนคร กรุงเทพมหานคร

(2) หน่วยบริการรับ ชําระภาษีอากรของสํานักงานสรรพากรเขตปทุมวัน ที่ตั้งอยู่ ณ อาคารบริษัท เอ็ม บี เค พร็อพเพอร์ตี้ แอนด์ ดีเวลลอปเม้นท์ จํากัด (มหาชน) เลขที่ 444 อาคารศูนย์การค้ามาบุญครอง ถนน พญาไท แขวงวังใหม่ เขตปทุมวัน กรุงเทพมหานคร


ข้อ ๒ ให้สรรพากรพื้น ที่ดังต่อไปนี้ ออกคําสั่งเป็นหนังสือแต่งตั้งข้า ราชการ พลเรือนสามัญตั้งแต่ระดับ 3 ขึ้นไป ในจํานวน ที่เหมาะสมกับปริมาณงานเป็น “เจ้าหน้าที่รับชําระเงินภาษีอากร”เพื่อรับชําระเงินภาษีอากรตามประมวลรัษฎากร

(1) สรรพากรพื้นที่ 1 สําหรับการรับแบบแสดงรายการและรับชําระ เงินภาษีอากร ตามข้อ 1(1)

(2) สรรพากรพื้นที่ 2 สําหรับการรับแบบแสดงรายการและรับชําระ เงินภาษีอากรตามข้อ 1(2)


ข้อ ๓ การ เสียภาษีอากรตามคําสั่งนี้ ให้ถือว่าเป็น การสมบูรณ์เมื่อได้รับ ใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่ง นี้ให้ใช้บังคับสําหรับการรับแบบแสดงรายการและ รับชําระเงิน ภาษีเงินได้บุคคลธรรมดา ตามประมวลรัษฎากร ตามข้อ 1(1) ระหว่างวันที่ 20 มีนาคม พ.ศ. 2543 ถึงวันที่ 23 มีนาคม พ.ศ. 2543 และตาม ข้อ 1(2) ระหว่างวันที่ 15 มีนาคม พ.ศ. 2543 ถึงวันที่ 31 มีนาคม พ.ศ. 2543


ผู้มีอํานาจลงนาม - สั่ง ณ วันที่ 2 มีนาคม พ.ศ. 2543

 

ร้อยเอก สุชาติ เชาว์ศิษฐ

อธิบดีกรมสรรพากร
คําสั่งกรมสรรพากร

ที่ ท.ป. 91/2543

เรื่อง การใช้เกณฑ์สิทธิในการคํานวณรายได้และรายจ่ายของบริษัทหรือ ห้างหุ้นส่วนนิติบุคคล

--------------------------------------------

โดยที่เป็นการสมควรแก้ไขเพิ่มเติมข้อความบางประการในคําสั่งกรมสรรพากร ที่ ท.ป.1/2528 เรื่อง การใช้เกณฑ์สิทธิในการคํานวณรายได้และรายจ่ายของบริษัทหรือ ห้างหุ้นส่วนนิติบุคคล ลงวันที่ 28 สิงหาคม พ.ศ. 2528 อธิบดีกรมสรรพากรอาศัยอํานาจ ตามมาตรา 65 วรรคสอง และวรรคสามแห่งประมวลรัษฎากร จึงมีคําสั่งดังต่อไปนี้


ข้อ ๑ ให้เพิ่มความต่อไปนี้เป็น 4.9 ของข้อ 4 แห่งคําสั่งกรมสรรพากร ที่ ท.ป.1/2528 เรื่อง การใช้เกณฑ์สิทธิในการคํานวณรายได้และรายจ่ายของบริษัทหรือ ห้างหุ้นส่วนนิติบุคคล ลงวันที่ 28 สิงหาคม พ.ศ. 2528 ซึ่งแก้ไขเพิ่มเติมโดยคําสั่ง กรมสรรพากร ที่ ท.ป.78/2541 เรื่อง การใช้เกณฑ์สิทธิในการคํานวณรายได้และรายจ่าย ของบริษัทหรือห้างหุ้นส่วนนิติบุคคล ลงวันที่ 21 ธันวาคม พ.ศ.2541

“ 4.9 การคํานวณรายได้และรายจ่ายของบริษัทบริหารสินทรัพย์ตามกฎหมายว่าด้วยบริษัทบริหารสินทรัพย์ ให้ใช้เกณฑ์สิทธิตามข้อ 2 เว้นแต่รายได้ซึ่งเกิดจากการบริหารสินทรัพย์ด้อยคุณภาพที่รับซื้อหรือรับโอนจากสถาบันการเงินตามกฎหมายว่าด้วยบริษัทบริหารสินทรัพย์ บริษัทบริหารสินทรัพย์จะนํารายได้ดังกล่าวมารวมคํานวณเป็นรายได้ในรอบระยะเวลาบัญชีที่ได้รับชําระก็ได้”


ข้อ ๒ คําสั่งนี้ให้ใช้บังคับในการคํานวณภาษีเงินได้ของบริษัทหรือห้างหุ้นส่วน นิติบุคคล ซึ่งรอบระยะเวลาบัญชีสิ้นสุดในหรือหลังวันที่ 31 ธันวาคม พ.ศ. 2542 เป็นต้นไป


ผู้มีอํานาจลงนาม - สั่ง ณ วันที่ 14 มกราคม พ.ศ. 2543

 

ร้อยเอก สุชาติ เชาว์ศิษฐ

อธิบดีกรมสรรพากร
คําสั่งกรมสรรพากร

ที่ ท.ป. 160/2550

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

-----------------------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากรอธิบดีกรมสรรพากรจึงมีคําสั่งดังต่อไปนี้


ข้อ ๑ ให้สถานที่ดังต่อไปนี้ เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขา สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใด

(1) หน่วยบริการรับชําระภาษีอากรของสํานักงานสรรพากรพื้นที่สาขาวัฒนา ณ อาคารเสริมมิตร ทาวเวอร์ เลขที่ 159 ถนนสุขุมวิท 21 แขวงคลองเตยเหนือ เขตวัฒนา กรุงเทพมหานคร

(2) หน่วยบริการรับชําระภาษีอากรของสํานักงานสรรพากรพื้นที่สาขาบางกอกน้อย ณ อาคาร 100 ปี สมเด็จพระศรีพัชรินทราบรมราชชนนี คณะแพทยศาสตร์ศิริราชพยาบาล เลขที่ 2 ถนนพรานนก แขวงศิริราช เขตบางกอกน้อย กรุงเทพมหานคร 

(3) หน่วยบริการรับชําระภาษีอากรของสํานักงานสรรพากรพื้นที่สาขาบางกอกน้อย ณ อาคารกรมบังคับคดี เลขที่ 189/1 ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร


ข้อ ๒ ให้สรรพากรพื้นที่ดังต่อไปนี้ ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป เป็น “เจ้าหน้าที่รับชําระภาษีอากร” เพื่อรับชําระเงินภาษีอากรตามประมวลรัษฎากร

(1) สรรพากรพื้นที่กรุงเทพมหานคร 8 สําหรับการรับแบบแสดงรายการและรับชําระเงินภาษีอากรตามข้อ 1(1)

(2) สรรพากรพื้นที่กรุงเทพมหานคร 16 สําหรับการรับแบบแสดงรายการและรับชําระเงินภาษีอากรตามข้อ 1(2) และ (3)


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ดังต่อไปนี้

(1) หน่วยบริการรับชําระภาษีอากรตามข้อ 1(1) ตั้งแต่วันจันทร์ที่ 26 มีนาคม พ.ศ. 2550 ถึงวันศุกร์ที่ 30 มีนาคม พ.ศ. 2550

(2) หน่วยบริการรับชําระภาษีอากรตามข้อ 1(2) ตั้งแต่วันอังคารที่ 13 มีนาคม พ.ศ. 2550 ถึงวันพุธที่ 14 มีนาคม พ.ศ. 2550

(3) หน่วยบริการรับชําระภาษีอากรตามข้อ 1(3) ตั้งแต่วันพุธที่ 21 มีนาคม พ.ศ. 2550 ถึงวันพฤหัสบดีที่ 22 มีนาคม พ.ศ. 2550


ผู้มีอํานาจลงนาม - สั่ง ณ วันที่ 13 มีนาคม พ.ศ. 2550

 

ศานิต  ร่างน้อย

(นายศานิต  ร่างน้อย)

อธิบดีกรมสรรพากร
คําสั่งกรมสรรพากร

ที่ ท.ป. 84/2542

เรื่อง หลักเกณฑ์การลดเงินเพิ่มอากร ตามมาตรา 113 และมาตรา 114 แห่งประมวลรัษฎากร

-------------------------------------------

อาศัยอํานาจตามความในข้อ 3 วรรคสอง แห่งกฎกระทรวงฉบับที่ 129 (พ.ศ. 2512) ออกตามความในประมวลรัษฎากร ว่าด้วยอากรแสตมป์และอากรมหรสพ อธิบดีกรมสรรพากรกําหนดหลักเกณฑ์การลดเงินเพิ่มอากรตามมาตรา 113 และมาตรา 114 แห่งประมวลรัษฎากร ดังต่อไปนี้ 


ข้อ ๑ ให้ผู้มีหน้าที่เสียอากรซึ่งต้องรับผิดเสียเงินเพิ่มอากรตามมาตรา 113 และมาตรา 114 แห่งประมวลรัษฎากร เนื่องจากนําตราสารที่ถูกกําหนดให้ชําระอากรเป็นตัวเงินแทนการปิดแสตมป์อากร ตามประกาศอธิบดีกรมสรรพากร ซึ่งออกโดยอาศัยอํานาจตามมาตรา 123 ทวิ แห่งประมวลรัษฎากรไปชําระอากรโดยวิธีปิดแสตมป์ลงบนตราสารดังกล่าว เมื่อผู้มีหน้าที่เสียอากรนําตราสารดังกล่าวไปชําระอากรเป็นตัวเงินพร้อมกับเงินเพิ่มอากรให้เสียเงินเพิ่มอากรร้อยละ 1.5 ต่อเดือนหรือเศษของเดือนของเงินอากรนับแต่วันที่ต้องชําระอากร

การเสียเงินเพิ่มอากรตามวรรคหนึ่งให้ใช้บังคับกับเงินเพิ่มอากรที่คํานวณจากเงินอากรที่ต้องเสียเฉพาะกรณีที่ผู้มีหน้าที่เสียอากรได้ปิดแสตมป์ลงบนตราสารที่ถูกกําหนดให้ชําระอากรเป็นตัวเงินตั้งแต่วันที่ 1 กรกฎาคม พ.ศ. 2542 เป็นต้นไป


ข้อ ๒ คําสั่งนี้ให้ใช้บังคับตั้งแต่วันที่ 1 กรกฎาคม 2542 เป็นต้นไป


ผู้มีอํานาจลงนาม - สั่ง ณ วันที่ 27 กันยายน พ.ศ. 2542

 

ร้อยเอก สุชาติ เชาว์วิศิษฐ

อธิบดีกรมสรรพากร
คําสั่งกรมสรรพากร

ที่ ท.ป. 159/2550

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

-------------------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้


ข้อ ๑ ให้สถานที่ดังต่อไปนี้ เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขา สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใด

(1) หน่วยบริการรับชําระภาษีอากรของสํานักงานสรรพากรพื้นที่สาขาปทุมวัน 1  ที่ตั้งอยู่ ณ อาคารบริษัท เอ็ม บี เค จํากัด (มหาชน) อาคารศูนย์การค้ามาบุญครอง ถนนพญาไท แขวงวังใหม่ เขตปทุมวัน กรุงเทพมหานคร

(2) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ กองอํานวยการตลาดนัดกรุงเทพมหานคร (จตุจักร) ถนนกําแพงเพชร 2 แขวงลาดยาว เขตจตุจักร กรุงเทพมหานคร

(3)  หน่วยบริการรับชําระภาษีอากรของสํานักงานสรรพากรพื้นที่สาขาดุสิต ที่ตั้งอยู่ ณ สํานักงานเลขาธิการวุฒิสภา อาคารรัฐสภา 2 ถนนอู่ทองใน เขตดุสิต กรุงเทพมหานคร


ข้อ ๒ ให้สรรพากรพื้นที่ดังต่อไปนี้ ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3  ขึ้นไป  เป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร

(1) สรรพากรพื้นที่กรุงเทพมหานคร 2 สําหรับการรับแบบแสดงรายการและรับชําระเงินภาษีอากรตามข้อ 1(1)

(2) สรรพากรพื้นที่กรุงเทพมหานคร 5 สําหรับการรับแบบแสดงรายการและรับชําระเงินภาษีอากรตามข้อ 1(2) และ (3)


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ดังต่อไปนี้

(1)  หน่วยบริการรับชําระภาษีอากรตามข้อ 1(1) ตั้งแต่วันที่ 15 มีนาคม พ.ศ. 2550 ถึงวันที่ 2 เมษายน พ.ศ. 2550 

(2)  หน่วยบริการรับชําระภาษีอากรตามข้อ 1(2)  ณ กองอํานวยการตลาดนัดกรุงเทพมหานคร (จตุจักร) เฉพาะวันที่ 3 มีนาคม พ.ศ. 2550 และวันที่ 10 มีนาคม พ.ศ. 2550

(3) หน่วยบริการรับชําระภาษีอากรตามข้อ 1(3) ตั้งแต่วันที่ 21 มีนาคม พ.ศ. 2550 ถึงวันที่ 22 มีนาคม พ.ศ. 2550


ผู้มีอํานาจลงนาม - สั่ง ณ วันที่ 16 กุมภาพันธ์  พ.ศ. 2550

 

ศานิต  ร่างน้อย

(นายศานิต  ร่างน้อย)

อธิบดีกรมสรรพากร
คําสั่งกรมสรรพากร

ที่ ท.ป. 158/2550

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

-------------------------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากรอธิบดีกรมสรรพากรจึงมีคําสั่งดังต่อไปนี้


ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาตลิ่งชันที่ตั้งอยู่ ณ สํานักงานอํานวยการตลาดธนบุรี (สนามหลวง 2) ถนนเลียบคลองทวีวัฒนา แขวงทวีวัฒนา เขตทวีวัฒนา กรุงเทพมหานคร เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขาตลิ่งชัน สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใด


ข้อ ๒ ให้สรรพากรพื้นที่กรุงเทพมหานคร 14 ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป เป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร เฉพาะวันเสาร์ที่ 10 กุมภาพันธ์ พ.ศ. 2550 ถึงวันอาทิตย์ที่ 11 กุมภาพันธ์ พ.ศ. 2550 และวันเสาร์ที่ 10 มีนาคม พ.ศ. 2550 ถึงวันอาทิตย์ที่ 11 มีนาคม พ.ศ. 2550


ผู้มีอํานาจลงนาม - สั่ง ณ วันที่ 9 กุมภาพันธ์ พ.ศ. 2550

 

ไพฑูรย์ พงษ์เกษร

(นางไพฑูรย์ พงษ์เกษร)

รองอธิบดี รักษาราชการแทน

อธิบดีกรมสรรพากร
คําสั่งกรมสรรพากร

ที่ ท.ป. 80/2542

เรื่อง กําหนดสถานที่รับแบบแสดงรายการ และรับชําะภาษีอากร ตามประมวลรัษฎากร

-----------------------------------

เพื่ออํานวยความสะดวกแก่ผู้เสียภาษีอากร และให้การบริหารการจัดเก็บ ภาษีอากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้หน่วยบริการรับชําระภาษีอากรของสํานักงานสรรพากรเขต- จตุจักร ที่ตั้งอยู่ ณ กองอํานวยการตลาดนัดสวนจตุจักร ถนนกําแพงเพชร 2 แขวง ลาดยาว เขตจตุจักร กรุงเทพมหานคร เป็นสถานที่รับแบบแสดงรายการและรับชําระ ภาษีอากรตามประมวลรัษฎากร ได้อีกแห่งหนึ่ง นอกจากที่ว่าการอําเภอ สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใด


ข้อ ๒ ให้สรรพากรพื้นที่ 5 ออกคําสั่งเป็นหนังสือแต่งตั้งข้าราชการ พลเรือนสามัญตั้งแต่ระดับ 3 ขึ้นไป ในจํานวนที่เหมาะสมกับปริมาณงานเป็น “ เจ้าหน้าที่รับชําระเงินภาษีอากร ” เพื่อรับชําระเงินภาษีอากรตามประมวลรัษฎากร


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์ เมื่อได้รับ ใบเสร็จรับเงินซึ่ง “ เจ้าหน้าที่รับชําระเงินภาษีอากร ” ตามข้อ 2 ได้ลงลายมือชื่อรับเงิน แล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงิน ภาษีเงินได้บุคคลธรรมดา เฉพาะวันเสาร์และวันอาทิตย์ระหว่างวันที่ 10 กรกฎาคม พ.ศ. 2542 ถึง วันที่ 31 ธันวาคม พ.ศ. 2542


ผู้มีอํานาจลงนาม - สั่ง ณ วันที่ 14 กรกฎาคม พ.ศ. 2542

 

ร้อยเอก สุชาติ เชาว์วิศิษฐ

อธิบดีกรมสรรพากร
คําสั่งกรมสรรพากร

ที่ ท.ป. 157/2550

เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร

--------------------------------------------

เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากรอธิบดีกรมสรรพากร จึงมีคําสั่งดังต่อไปนี้


ข้อ ๑ ให้ธนาคารกรุงไทย จํากัด (มหาชน) และสาขาของธนาคาร เป็นสถานที่รับแบบแสดงรายการและรับชําระเงินภาษีอากร สําหรับผู้มีหน้าที่เสียภาษีเงินได้บุคคลธรรมดา ตามแบบภ.ง.ด.90 และ ภ.ง.ด.91 และถ้ามีภาษีต้องเสียให้ชําระทั้งหมดในคราวเดียวกันด้วย


ข้อ ๒ ให้พนักงานธนาคารซึ่งได้รับมอบหมายจากธนาคารเป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามข้อ 1


ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 2 ได้ลงลายมือชื่อรับเงินแล้ว


ข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ตั้งแต่วันที่ 3 มกราคม พ.ศ. 2550 ถึงวันที่ 2 เมษายน พ.ศ. 2550


ผู้มีอํานาจลงนาม - สั่ง ณ วันที่ 12 มกราคม พ.ศ. 2550

 

ไพฑูรย์ พงษ์เกษร

(นางไพฑูรย์ พงษ์เกษร)

รองอธิบดี รักษาราชการแทน

อธิบดีกรมสรรพากร
คําสั่งกรมสรรพากร

ที่ ท.ป. 79/2542

เรื่อง กําหนดสถานที่รับแบบแสดงรายการ และรับชําระเงินภาษีอากร ตามประมวลรัษฎากร

-----------------------------------------------------------

เพื่ออํานวยความสะดวกแก่ผู้เสียภาษีอากร และให้การบริหารการจัดเก็บ ภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่ง ประมวลรัษฎากร อธิบดีกรมสรรพากรจึงมีคําสั่ง ดังต่อไปนี้


ข้อ ๑ ให้สถานที่ต่อไปนี้ เป็นสถานที่รับแบบแสดงรายการและรับชําระ ภาษีอากรตามประมวลรัษฎากร ได้อีกแห่งหนึ่ง นอกจากที่ว่าการอําเภอ สําหรับผู้มีหน้าที่ เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใด

(1) หน่วยบริการรับชําระภาษีของสํานักงานสรรพากรเขตปทุมวัน ที่ ตั้งอยู่ ณ อาคาร บริษัท เอ็ม บี เค พร็อพเพอร์ตี้ แอนด์ ดีเวลลอปเม้นท์ จํากัด (มหาชน) เลขที่ 444 อาคารศูนย์การค้ามาบุญครอง ถนนพญาไท แขวงวังใหม่ เขตปทุมวัน กรุงเทพมหานคร (ศูนย์การค้ามาบุญครอง)

(2) หน่วยบริการรับชําระภาษีของสํานักงานสรรพากรเขตจตุจักร ที่ ตั้งอยู่ ณ อาคาร บริษัทเซ็นทรัลพัฒนา จํากัด (มหาชน) สาขาลาดพร้าว เลขที่ 1693 ถนนพหลโยธิน แขวงลาดยาว เขตจตุจักร กรุงเทพมหานคร (ศูนย์การค้าเซ็นทรัลพลาซ่า ลาดพร้าว)

(3) หน่วยบริการรับชําระภาษีของสํานักงานสรรพากรเขตพระโขนง (สาขา) ที่ตั้งอยู่ ณ อาคาร บริษัทบางนาเซ็นทรัล พร็อพเพอร์ตี้ จํากัด เลขที่ 1091 1093 ถนนบางนา - ตราด แขวงบางนา เขตบางนา กรุงเทพมหานคร (ศูนย์การค้าเซ็นทรัลซิตี้ บางนา)

(4) หน่วยบริการรับชําระภาษีของสํานักงานสรรพากรเขตบางกะปิ ที่ ตั้งอยู่ ณ อาคาร บริษัทเดอะมอล์ลกรุ๊ป จํากัด สาขาบางกะปิ เลขที่ 3522 ถนนลาดพร้าว แขวงคลองจั่น เขตบางกะปิ กรุงเทพมหานคร (ศูนย์การค้าเดอะมอล์ลบางกะปิ)


ข้อ ๒ ให้สรรพากรพื้นที่ดังต่อไปนี้ ออกคําสั่งเป็นหนังสือแต่งตั้งข้าราชการ พลเรือนสามัญตั้งแต่ระดับ 3 ขึ้นไป ในจํานวนที่เหมาะสมกับปริมาณงานเป็น เจ้าหน้าที่ รับชําระเงินภาษีอากรเพื่อรับชําระเงินภาษีอากรตามประมวลรัษฎากร

(1) สรรพากรพื้นที่ 2 สําหรับการรับแบบแสดงรายการและรับชําระเงินภาษีอากรตามข้อ 1(1)

(2) สรรพากรพื้นที่ 5 สําหรับการรับแบบแสดงรายการและรับชําระเงินภาษีอากรตามข้อ 1(2)

(3) สรรพากรพื้นที่ 9 สําหรับการรับแบบแสดงรายการและรับชําระเงินภาษีอากรตามข้อ 1(3)

(4) สรรพากรพื้นที่ 10 สําหรับการรับแบบแสดงรายการและรับชําระเงินภาษีอากรตามข้อ 1(4)


ผู้มีอํานาจลงนาม - สั่ง ณ วันที่ 5 มีนาคม พ.ศ. 2542

 

ร้อยเอก สุชาติ เชาว์วิศิษฐ

อธิบดีกรมสรรพากร